b'\n_START_ARTICLE_\nOn the Third Day\n_START_SECTION_\nIzdaja\n_START_PARAGRAPH_\nOn the Third Day je iz\xc5\xa1el leta 1973. Na britansko lestvico se ni uvrstil, na ameri\xc5\xa1ki lestvici pa je dosegel 52. mesto. Druga stran albuma je bila posneta kmalu po snemanju albuma ELO 2. On the Third Day vsebuje kraj\xc5\xa1e skladbe kot predhodnik, \xc5\xa1tiri skladbe s prve strani pa so povezane v zbirko. To je prvi album, na katerem je igral Mik Kaminski, ki je na violini zamenjal Wilfreda Gibsona, ki je sicer igral na nekaj skladbah druge strani. V istem \xc4\x8dasu je skupino zapustil Colin Walker in Mike Edwards je ostal edini \xc4\x8delist skupine._NEWLINE_Za skladbo "Showdown" je bilo planirano, da bo iz\xc5\xa1la le kot singl, na tem albumu pa se ni pojavila, ker je iz\xc5\xa1la pri drugi zalo\xc5\xbebi. Kljub temu je iz\xc5\xa1la na ameri\xc5\xa1ki izdaji albuma, ker je skupina v ZDA \xc5\xa1e vedno izdajala albume pri zalo\xc5\xbebi United Artists Records. Nekateri izvodi albuma vsebujejo "Showdown" kot zadnjo skladbo s prve strani. \xc4\x8ceprav ni sodeloval pri snemanju albuma, lahko na fotografiji na naslovnici ameri\xc5\xa1ke izdaje opazimo Hugha McDowella. Fotografijo je posnel znani fotograf, Richard Avedon.'